
Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ιδρυση Σχολής Προπονητών Ελληνικής Ομο¬ 
σπονδίας Τοξοβολίας Γ' Κατηγορίας στην Αθήνα. 

2 Σύσταση τριμελούς οργάνου για τη διαδικασία 
αξιολόγησης υποψηφίων του Ενιαίου Συστή¬ 
ματος Κινητικότητας, ως φορέα υποδοχής του 
Υπουργείου Τουρισμού. 

3 Έγκριση υπερωριακής απασχόλησης για το έτος 
2018 υπαλλήλων του Φορέα Διαχείρισης Εθνικού 
Πάρκου Δέλτα Έβρου. 


ΑΠΟΦΑΣΕΙΣ 

Αριθμ. ΥΠΠΟΑ/ΓΔΥΑ/ΔΕΑΕΑ/ 

ΤΕΑΣΠ/13586/716/209 /146 (1) 

Ίδρυση Σχολής Προπονητών Ελληνικής Ομο¬ 
σπονδίας Τοξοβολίας Γ' Κατηγορίας στην Αθήνα. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α)Τουν. 1558/1985, άρθρο 27 «Σύσταση Γενικών Γραμ¬ 
ματειών» παρ. 2 ε, περ. ιν «Γενική Γραμματεία Αθλητι¬ 
σμού» (ΦΕΚ 137 Α'). 

β)Τουπ.δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚΑ' 98). 

γ) Του άρθρου 136 παρ. 6 του ν. 2725/1999 (ΦΕΚ Α' 
121), όπωςαντικαταστάθηκε με το άρθρο 78 παρ. 2 του 
ν. 4170/2013 «Ενσωμάτωση της Οδηγίας 2011/16/ΕΕ, 
ρύθμιση θεμάτων της ΕΛ.Τ.Ε., αναμόρφωση Οργανισμού 
του Ν.Σ.Κ. και άλλες διατάξεις». 

δ) Του ν. 3861/9.7.2010 (ΦΕΚ 112 Α') «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις». 

ε) Του π.δ. 104/2014 «Οργανισμός Υπουργείου Πο¬ 
λιτισμού και Αθλητισμού» όπως ισχύει (ΦΕΚ 171 /Α'/ 


28.8.2014), όπως τροποποιήθηκε με ν. 4326 και 
4373/2016. 

στ) Του π.δ. 70/2015 (ΦΕΚ 114/Α') «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων». 

η) Του π.δ. 73/2015 «Διορισμός Αντιπρόεδρου της 
Κυβέρνησης, Υπουργών, Αναπληρωτ. Υπουργών και 
Υφυπουργών». (ΦΕΚ 116/Α723.9.2015). 

2. Την υπ' αριθμ. ΥΠΠΟΑ/375614/9900/11.11.2016 
απόφαση του Πρωθυπουργού και της Υπουργού Πολι¬ 
τισμού και Αθλητισμού, «Ανάθεση αρμοδιοτήτων στον 
Υφυπουργό Πολιτισμού και Αθλητισμού Γεώργιο Βασι- 
λειάδη» (ΦΕΚ 3672/Β711.11.2016) 

3. Μεταβίβαση του δικαιώματος υπογραφής «Με εντο¬ 
λή Υφυπουργού» στο Γενικό Γραμματέα Αθλητισμού, τον 
Προϊστάμενο Γενικής Διεύθυνσης Υποστήριξης Αθλητι¬ 
σμού,τους Προϊσταμένους Διευθύνσεων,Τμημάτων και 
Αυτοτελών Τμημάτων της Γενικής Γραμματείας Αθλητι¬ 
σμού του Υπουργείου Πολιτισμού και Αθλητισμού (ΦΕΚ 
4057/Β716.12.2016). 

4. Μεταβίβαση του δικαιώματος υπογραφής «Με 
εντολή Υπουργού» ή «Με εντολή Υφυπουργού» κατά 
περίπτωση στους Γενικούς Γραμματείς Πολιτισμού και 
Αθλητισμού, Προϊσταμένους Γενικών Διευθύνσεων, 
Διευθύνσεων, Τμημάτων και Αυτοτελούς Γραφείου της 
Κεντρικής Υπηρεσίας του Υπουργείου Πολιτισμού και 
Αθλητισμού. ΦΕΚ 901 /Β717.3.2017). 

5. Το αριθμ. πρωτ: 133562/21.4.2016 έγγραφο του Γε¬ 
νικού Γραμματέα Αθλητισμού προς την Ελληνική Ομο¬ 
σπονδία Τ οξοβολίας. 

6. Τα με αριθμ. πρωτ. εισερχ: ΥΠΠΟΑ/56276/24.2.2017 
και ΥΠΠΟΑ/180771/17.5.2017 έγγραφα της Ελληνικής 
Ομοσπονδίας Τ οξοβολίας. 

7. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

8. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται Σχολή ΠροπονητώνΤοξοβολίαςΓ' Κατηγορί¬ 
ας, η οποία θα λειτουργήσει στην Αθήνα, στο διάστημα 
από 1.4.2018 έως 31.3.2019 με σύνολο εκπαιδευτικών 
ωρών κατά ελάχιστο, όπως ορίζεται από τον παρακάτω 
πίνακα. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 110/23.01.2018 


Επίπεδο 

Διδακτικές ώρες 

Διπλωματική εργασία / 
άλλες εργασίες 

Πρακτική άσκηση 

Διάρκεια λειτουργίας 
σχολής (ελάχιστη) 

Συνολική διάρκεια 

Γ 

300 

- 

50 

6 μήνες 

350 


Η διοίκηση, η διεύθυνση, η λειτουργία της σχολής και 
κάθε άλλη λεπτομέρεια καθορίζονται ως εξής: 

Άρθρο 1 

ΕΠΙΤΡΟΠΗ ΔΙΟΙΚΗΣΗΣ - 

ΓΡΑΜΜΑΤΕΑΣ ΑΡΜΟΔΙΟΤΗΤΕΣ 

Η σχολή διοικείται από πενταμελή επιτροπή, που συ¬ 
γκροτείται από τους: 

1. ΓΚΟΥΦΑ ΑΝΑΣΤΑΣΙΑ υπάλληλος Γ.Γ.Α., ως Πρόεδρος. 

2. ΓΚΟΜΩΛΗ ΒΑΣΙΛΙΚΗ, υπάλληλος Γ.Γ.Α., ως μέλος. 

3. ΣΑΡΑΚΑΤΣΑΝΗ ΑΙΚΑΤΕΡΙΝΗ, υπάλληλοςτης ΓΓΑ, ως 
μέλος. 

4. ΚΥΡΙΛΛΟΠΟΥΛΟΥ ΜΑΡΙΑ, εκπρόσωπος της ΕΟΤ., 
ως μέλος. 

5. ΚΟΜΗΣ ΑΡΙΣΤΕΙΔΗΣ, εκπρόσωπος του συνδέσμου 
προπονητών της ΕΟΤ., ως μέλος. 

Γραμματείς της Επιτροπής ορίζονται οι ΧΡΙΣΤΟΦΙ¬ 
ΛΟΠΟΥΛΟΥ ΚΩΣΤΟΥΛΑ και ΖΗΜΑΡΙΤΟΥ ΑΠΟΣΤΟΛΙΑ, 
υπάλληλοι της Γ.Γ.Α. 

Στα μέλη της επιτροπής και στους γραμματείς δεν 
καταβάλλεται αποζημίωση, θα παρέχουν τις υπηρεσίες 
τους αμισθί. 

Η Επιτροπή Διοίκησης έχει τις ακόλουθες αρμοδιότητες: 

α. Εγκρίνει το αναλυτικό πρόγραμμα σπουδών (ελέγχει 
αν είναι συμβατό με τις προδιαγραφές που ορίζονται 
στο άρθρο 3 της παρούσας απόφασης) και το διδακτι¬ 
κό προσωπικό (ελέγχει αν είναι ενταγμένο στο μητρώο 
εκπαιδευτών των σχολών προπονητών της ΓΓΑ). 

β. Ελέγχει τα υποβληθέντα δικαιολογητικά των υπο¬ 
ψηφίων. Παρακολουθεί τη λειτουργία της σχολής και 
τη διεξαγωγή των εξετάσεων. Λαμβάνει αποφάσεις για 
οποιοδήποτε θέμα αφορά την εύρυθμη λειτουργία της 
σχολής. Μετά την υποβολή των αποτελεσμάτων από τον 
Διευθυντή, η επιτροπή διοίκησης προβαίνει στην επικύ¬ 
ρωση των αποτελεσμάτων και καταρτίζει πίνακες επιτυχό- 
ντων και αποτυχόντων (συντάσσοντας σχετικό πρακτικό). 

γ. Οι γραμματείς της σχολής μεριμνούν για τη συγκέ¬ 
ντρωση των αιτήσεων και των δικαιολογητικών των 
υποψηφίων και συντάσσουν σχετικό πίνακα. Επίσης, 
συμπληρώνουν πίνακα με τα στοιχεία των υποψηφίων 
τον οποίο υποβάλλουν στο αρμόδιο τμήμα της ΓΓΑ για 
την αναζήτηση της ποινικής κατάστασηςτων υποψηφί¬ 
ων προπονητών. Ενημερώνουν τα μέλη για τις συνεδρι¬ 
άσεις της επιτροπής και συντάσσουν τα πρακτικά των 
συνεδριάσεων. Το έργο των γραμματέων συνεπικουρούν 
υπάλληλοι των ομοσπονδιών που ορίζονται με απόφαση 
του ΔΣ της ομοσπονδίας. 

δ. Ο φάκελος της σχολής που πρέπει να περιέχει τις αι¬ 
τήσεις με τα δικαιολογητικά των υποψηφίων, το σχετικό 
πίνακα δικαιολογητικών, τα πρακτικά συνεδριάσεων της 
Επιτροπής και το πρόγραμμα Σπουδών (στον οποίο θα 
αναφέρονται αναλυτικά τα μαθήματα, οι διδάσκοντες και 
οι ώρες διδασκαλίας) παραδίδεται εντός δύο (2) μηνών 
από τη λήξη της σχολής με ευθύνη του Προέδρου, στο 
αρμόδιο τμήμα της ΓΓΑ. 


ε. Επίσης, δημιουργεί και παραδίδει αρχείο με τα απο¬ 
τελέσματα των εξετάσεων (γραπτών και προφορικών) 
ανά εξεταζόμενο μάθημα (γραπτά εξετάσεων, βαθμο¬ 
λογίες εξεταστών στα πρακτικά μαθήματα, κλπ). 

στ. Αποφασίζει για τους χώρους υλοποίησης του θεω¬ 
ρητικού και πρακτικού μέρους που πληρούν τις προδια¬ 
γραφές και ειδικά για τους αθλητικούς χώρους θα πρέπει 
να έχουν άδεια λειτουργίας. 

ζ. Εγκρίνει το πρόγραμμα και τη διαδικασία των εξε¬ 
τάσεων λαμβάνοντας όλα τα αναγκαία μέτρα για την 
αντικειμενική αξιολόγηση των υποψηφίων. Ενδεικτικά 
αναφέρεται ότι οι γραπτές εξετάσεις και οι αξιολογήσεις 
θα πρέπει να γίνονται με καλυμμένα τα ονόματα των υπο¬ 
ψηφίων, οι προφορικές εξετάσεις από τριμελή επιτροπή 
και οι αξιολογήσεις των εργασιών από δύο εξεταστές. 

η. Εγκρίνει τον Κανονισμό Λειτουργίας της σχολής. 

Άρθρο 2 

ΔΙΕΥΘΥΝΤΗΣ - ΑΡΜΟΔΙΟΤΗΤΕΣ 

Επιστημονικός Διευθυντής της σχολής ορίζεται ο 
Νεκτάριος Σταύρου, Επίκουρος Καθηγητής Αθλητικής 
Ψυχολογίας και Κινητικής Συμπεριφοράς στη Σχολή Επι¬ 
στήμης Φυσικής Αγωγής και Αθλητισμού, Εθνικόν και 
Καποδιστριακόν Πανεπιστήμιον Αθηνών. 

Τεχνικός Διευθυντής της Σχολής ορίζεται ο Νικόλαος 
Μπαλιάμης, ΠτυχιούχοςΤΕΦΑΑ, προπονητής τοξοβολίας 
Β' κατηγορίας. 

Ο Διευθυντής της σχολής έχει τις ακόλουθες αρμο¬ 
διότητες: 

- Εισηγείται το αναλυτικό πρόγραμμα σπουδών στην 
Επιτροπή Διοίκησης και το διδακτικό προσωπικό, καθώς 
και το ωρολόγιο πρόγραμμα, λαμβάνοντας υπόψη όσα 
προβλέπονται για τα υποχρεωτικά μαθήματα και το δι¬ 
δακτικό προσωπικό στην παρούσα απόφαση. 

- Έχει ευθύνη για κάθε θέμα που σχετίζεται με τη λει¬ 
τουργία της σχολής και που δεν ανήκει στον κύκλο αρμο¬ 
διοτήτων άλλου οργάνου, για το διδακτικό, εργατικό και 
βοηθητικό προσωπικό, για την υλοποίηση του προγράμ¬ 
ματος, τον έλεγχο των παρουσιών και των απουσιών των 
σπουδαστών (τηρώντας σχετικό παρουσιολόγιο) και γε¬ 
νικά την τήρηση του κανονισμού λειτουργίας της σχολής. 

-Τροποποιεί εάν χρειασθείτο πρόγραμμα, ενημερώ¬ 
νοντας έγκαιρα την επιτροπή διοίκησης της. 

- Έχει το δικαίωμα επιβολής κυρώσεων, κατά περίπτω¬ 
ση, έως και την αποβολή υποψηφίου από τη σχολή (με 
αιτιολογημένη εισήγησή του και απόφαση της επιτροπής 
διοίκησης της σχολής). 

- Ελέγχει και εποπτεύει τη λειτουργικότητα των χώρων 
και του απαιτούμενου υλικού και εξοπλισμού, καθώς και 
των συναφών οργάνων για την καλή λειτουργία της σχολής. 

- Συνυπογράφει με τον Πρόεδρο της Επιτροπής τα 
διπλώματα που χορηγούνται σε όσους αποφοιτήσουν 
επιτυχώς από τη σχολή. 

- Υποβάλλει στην επιτροπή διοίκησης υπογεγραμμένο 
πίνακα αποτελεσμάτων με τους επιτυχόντες και αποτυ- 

χόντες σπουδαστές της σχολής, καθώς και συγκεντρω¬ 
τικό πίνακα βαθμολογίας των μαθημάτων στα οποία 
εξετάστηκαν όλοι οι σπουδαστές της σχολής. 

Άρθρο 3 

ΠΡΟΓΡΑΜΜΑ ΣΠΟΥΔΩΝ 


- Μετά το πέρας της σχολής συντάσσει έκθεση με τις 
παρατηρήσεις και τυχόν προτάσεις του, την οποία υπο¬ 
βάλει στο αρμόδιο τμήμα της ΓΓΑ. 


ΚΥΚΛΟΣ/ΤΟΜΕΑΣ 1 
ΓΕΝΙΚΩΝ ΜΑΘΗΜΑΤΩΝ 
Ωρες - επίπεδο 1 

Σύνολο: 70 ώρες 

ΚΥΚΛΟΣ/ΤΟΜΕΑΣ 2 
ΓΕΝΙΚΩΝ ΜΑΘΗΜΑΤΩΝ 
Ωρες - επίπεδο 1 

Σύνολο: 80 ώρες 

ΚΥΚΛΟΣ/ΤΟΜΕΑΣ 3 ΜΑΘΗΜΑΤΑ ΕΙΔΙΚΕΥΣΗΣ 

Ώρες - επίπεδο 1 

Σύνολο: 150 ώρες 

Ολυμπιακό Τόξο: 100 ώρες 

Σύνθετο Τόξο: 50 ώρες 

ΑΝΑΤΟΜΙΑ 

15 ώρες 

ΚΙΝΗΤΙΚΗ ΜΑΘΗΣΗ 

15 ώρες 

ΓΕΝΙΚΗ ΠΡΟΠΟΝΗΤΙΚΗ 
Ολυμπιακό Τόξο: 20 ώρες 
Σύνθετο τόξο: 10 ώρες 

ΤΕΧΝΙΚΗ ΑΝΑΛΥΣΗ 

Ολυμπιακό Τόξο: 25 ώρες 
Σύνθετο τόξο: 10 ώρες 

ΦΥΣΙΟΛΟΓΙΑ 

10 ώρες 

ΟΡΓΑΝΩΣΗ ΔΙΟΙΚΗΣΗ 
ΑΘΛΗΤΙΣΜΟΥ 

15 ώρες 


ΕΙΔΙΚΗ ΠΡΟΠΟΝΗΤΙΚΗ 
Ολυμπιακό Τόξο:20 ώρες 
Σύνθετο τόξο: 10 ώρες 

ΕΡΓΟΦΥΣΙΟΛΟΓΙΑ 

15 ώρες 

ΑΘΛΗΤΙΚΗ ΨΥΧΟΛΟΓΙΑ 

30 ώρες 


ΜΕΘΟΔΟΛΟΓΙΑ ΔΙΔΑΣΚΑΛΙΑΣ 
Ολυμπιακό Τόξο:15 ώρες 
Σύνθετο τόξο: 5 ώρες 

ΦΥΣΙΚΟΘΕΡΑΠΕΙΑ 

15 ώρες 

ΑΘΛΗΤΙΚΗ ΠΑΙΔΑΓΩΓΙΚΗ 
10 ώρες 


ΠΡΟΠΟΝΗΤΙΚΗ ΕΞΑΣΚΗΣΗ 
Ολυμπιακό Τόξο:10 ώρες 
Σύνθετο τόξο: 5 ώρες 

ΒΙΟΜΗΧΑΝΙΚΗ 

15 ώρες 

ΜΕΘΟΔΟΛΟΓΙΑ 

ΑΘΛ. ΕΡΕΥΝΑΣ 

10 ώρες 


ΕΙΔΙΚΑ ΘΕΜΑΤΑ 

Ολυμπιακό Τόξο: 5 ώρες 
Σύνθετο τόξο: 5 ώρες 




ΚΑΝΟΝΙΣΜΟΙ 

Ολυμπιακό Τόξο: 5 ώρες 
Σύνθετο τόξο: 5 ώρες 

ΣΥΝΟΛΟ: 150 ώρες 

ΣΥΝΟΛΟ: 150 ώρες 



Η επιτυχής παρακολούθηση συνίσταται: (α) στην πα¬ 
ρακολούθηση μαθημάτων (παρουσίες) (β) στις γραπτές 
εξετάσεις στα διδασκόμενα μαθήματα η/και πρακτικές 
εξετάσεις (για το πρακτικό μέρος των μαθημάτων ειδί¬ 
κευσης) (γ) στις εργασίες προόδου (ατομικές ή ομαδι¬ 
κές, προαιρετικές ή υποχρεωτικές, σε θέματα ή γνωστικά 
αντικείμενα). 

Οι ώρες των εξετάσεων δεν υπολογίζονται στις διδα¬ 
κτικές ώρες. 

Το αναλυτικό περιεχόμενο του κάθε μαθήματος για 
κάθε επίπεδο αναρτάται στην ιστοσελίδα της ΓΓΑ. 

Πτυχιούχοι ΤΕΦΑΑ καθώς και άλλων τμημάτων ΑΕΙ 
μπορούν να «μεταφέρουν» τις παρακολουθήσεις των 
γνωστικών αντικειμένων που έχουν διδαχθεί στα υπο¬ 
χρεωτικά μαθήματα των κύκλων 1 και 2 με τους αντί¬ 
στοιχους βαθμούς. 

Η εποπτευόμενη ή καθοδηγούμενη πρακτική άσκηση 
(50 ώρες) πιστοποιείται με την διαδικασία την οποία ορί¬ 
ζει με απόφαση της η Επιτροπή Διοίκησης όπου καθορί¬ 
ζονται οι όροι και οι προϋποθέσεις επιτυχούς άσκησης. 

Ειδικότερα η πρακτική άσκηση περιλαμβάνει: 

1. Παρακολούθηση αγώνων της ομοσπονδίας ή με την 
άδεια αυτής, οποιοσδήποτε κατηγορίας, τούτο πιστο¬ 
ποιημένο από την διοργανώτρια αρχή (ομοσπονδία - 
ένωση - σύλλογος - Ευρωπαϊκοί και διεθνείς αγώνες) με 
σαφή αναφορά στις ώρες παρακολούθησης. 


2. Παρακολούθηση ή συμμετοχή σε προπονήσεις 
Εθνικών ή προεθνικών ομάδων της Ομοσπονδίας ή των 
σωματείων της ομοσπονδίας τούτο πιστοποιημένο από 
το σωματείο με υπογραφή προέδρου και γενικού γραμ¬ 
ματέα, με σαφή αναφορά στις ώρες παρακολούθησης. 

Δίδεται η δυνατότητα υλοποίησης μέρους του διδα¬ 
κτικού αντικειμένου με εξ'αποστάσεως εκπαίδευση (έως 
του 30% των ωρών). 

Πριν την έναρξη των μαθημάτων της εξ αποστάσεως 
εκπαίδευσης θα γίνει παρουσίαση της πλατφόρμας και 
εκπαίδευση όλων των σπουδαστών στη γενική χρήση 
του ηλεκτρονικού υπολογιστή (περιήγηση στο διαδί¬ 
κτυο, ννίηάοννε κ.α.) αλλά και ειδική χρήση (εξοικείωση 
με τη διαδικτυακή πλατφόρμα Εξ' αποστάσεως Εκπαί¬ 
δευσης), έτσι ώστε να εκπαιδευτούν όλοι στον τρόπο 
λειτουργίας της εξ αποστάσεως εκπαίδευσης. 

Με τη μέθοδο αυτή θα καλυφθούν μαθήματα του Γε¬ 
νικού Κύκλου Σπουδών, τα οποία είναι κοινά για όλους 
τους σπουδαστές, για όλα τα αθλήματα, αλλά και μαθή¬ 
ματα του Ειδικού Κύκλου Σπουδών. 

Η υποχρεωτική παρουσία για την Εξ'αποστάσεως Εκ¬ 
παίδευση εξασφαλίζεται ως εξής: 

Οι διαλέξεις για τα μαθήματα που θα προγραμματι¬ 
στούν με Εξ' αποστάσεως Εκπαίδευση θα αναρτώνται 
στην πλατφόρμα. Κάθε σπουδαστής θα έχει τη δυνα¬ 
τότητα να κάνει χρήση των προσωπικών του κωδικών 

που θα του δοθούν κατά την έναρξη της Σχολής, ώστε 
να εισέρχεται στην ψηφιακή πλατφόρμα της τηλε- εκπαί¬ 
δευσης και να παρακολουθεί τις διαλέξεις. 

Στην πλατφόρμα θα έχουν πρόσβαση άτομα με εξου¬ 
σιοδότηση (διοίκηση σχολής, διευθυντής, αρμόδιο τμή¬ 
μα της ΓΓΑ). 

Οι διδάσκοντες καθηγητές θα έχουν την δυνατότητα 
να μεταφέρουν σε ψηφιακή μορφή ανακοινώσεις, την 
διδακτέα ύλη, βιντεοσκοπημένη παράδοση μαθημάτων, 
ερωτηματολόγιο με δυνατότητα αυτόματης απάντησης, 
και ότι άλλο θα μπορούσε να διευκολύνει την εξ' απο- 
στάσεως εκπαίδευση. 

Η εφαρμογή θα καταγράφει σε βάση δεδομένων τη 
χρονική διάρκεια σε λεπτά της ώρας την παραμονή των 
χρηστών-σπουδαστών σε κάθε μάθημα, και τα δεδομέ¬ 
να αυτά θα είναι προσβάσιμα από τα εξουσιοδοτημένα 
άτομα. 

Άρθρο 4 

ΔΙΔΑΚΤΙΚΟ ΠΡΟΣΩΠΙΚΟ - ΠΡΟΣΟΝΤΑ 
Το διδακτικό - εκπαιδευτικό προσωπικό αποτελούν 
άτομα που είναι μέλη Διδακτικού Επιστημονικού Προ¬ 
σωπικού (Δ.Ε.Π.) και Ειδικού Επιστημονικού Διδακτικού 
Προσωπικού (Ε.Ε.ΔΙ.Π.) του Πανεπιστημίου, ή επιστήμο¬ 
νες με ανάλογα προσόντα (με μέλη ΔΕΠ) (ΔΙΔΑΚΤΟΡΙΚΟ, 
ΕΡΕΥΝΗΤΙΚΟ, ΔΙΔΑΚΤΙΚΟ, ΠΡΟΠΟΝΗΤΙΚΟ ΚΑΙ ΣΥΓΓΡΑ¬ 
ΦΙΚΟ ΕΡΓΟ). 

Το διδακτικό - εκπαιδευτικό προσωπικό της σχολής 
προπονητών θα πρέπει να: 

α) έχει υποβάλλει αίτηση στη ΓΓΑ προκειμένου να εισα- 
χθεί στο μητρώο εκπαιδευτών των σχολών προπονητών 
της ΓΓΑ, 

β) συνεργάζεται για κάθε θέμα που αφορά στην ομαλή 
ενάσκηση των καθηκόντων του και την εύρυθμη λει¬ 
τουργία της σχολής με το διευθυντή της σχολής, 
γ) παραδώσει τη διδαχθείσα ύλη με τη μορφή γραπτών 
σημειώσεων σε ηλεκτρονική μορφή (5 σελ. / εκπαιδευ¬ 
τική ώρα θεωρητικού μέρους). Η συγγραφή των σημει¬ 
ώσεων θα γίνεται με βάση οδηγίες και προδιαγραφές οι 
οποίες θα δίνονται στους εκπαιδευτές με την έναρξη της 
σχολής από τον Διευθυντή της σχολής, 
δ) παραδώσει στο διευθυντή της σχολής, τα αποτε¬ 
λέσματα των εξετάσεων μέσα σε διάστημα τριών (3) 
ημερών από τη διεξαγωγή τους. 

Στο πρόσωπο του διδακτικού - εκπαιδευτικού προ¬ 
σωπικού δεν πρέπει να συντρέχουν τα κωλύματα που 
προβλέπονται από το άρθρο 8 του ν. 3528/9.2.2007, ΦΕΚ 
26/Α' σε συνδυασμό μετά κωλύματα που προβλέπονται 
από το άρθρο 3 του ν. 2725/1999 όπως ισχύει. 

Για τα μαθήματα του κύκλου της ειδίκευσης και ειδικό¬ 
τερα του πρακτικού μέρους αυτών, μπορούν να εγγρα- 
φούν στο μητρώο και να αξιοποιηθούν σε περίπτωση 
που υπάρχει έλλειψη εκπαιδευτών με τις προδιαγραφές 
όπως ορίζονται ανωτέρω προπονητές έως Γ' κατηγορί¬ 
ας, πτυχιούχοι ΑΕΙ, με πολυετές (πέραν της πενταετίας) 
προπονητικό και διδακτικό έργο. 

Όπου ζητείται προπονητική εμπειρία / έργο θα πρέπει 
να υποβάλλονται ιδιωτικά συμφωνητικά θεωρημένα από 
τις οικονομικές αρχές, βεβαιώσεις αθλητικών φορέων 
καθώς και φύλλα αγώνων / πινάκια αγώνων για την επι¬ 
βεβαίωση όσων αναγράφονται στις βεβαιώσεις (λαμβά- 


νοντας υπόψη περιορισμούς ως προς την ύπαρξη και 
διατήρηση αρχείων από τους οικείους φορείς). 

Άρθρο 5 

ΛΕΙΤΟΥΡΓΙΑ ΤΗΣ ΣΧΟΛΗΣ 

1. Η επιτροπή διοίκησης της σχολής, με αιτιολογημένη 
απόφασή της, μπορεί να αλλάξει την ημερομηνία και τον 
τόπο λειτουργίας της σχολής, όταν αυτό επιβάλλεται από 
απρόβλεπτους παράγοντες. 

2. Οι δαπάνες λειτουργίας της σχολής βαρύνουν τον 
προϋπολογισμό της οικείας ομοσπονδίας .Το χρηματικό 
ποσό για τα συνολικά δίδακτρα φοίτησης εκάστου υπο¬ 
ψηφίου καθορίζεται στο ποσό των 250 ευρώ, το οποίο 
καταβάλλεται ανταποδοτικά (όπως ορίζει το άρθρο 78 
παρ. 2 του ν. 4170/11.7.2013, ΦΕΚ 163/Α712.7.2013) και 
κατατίθεται στο τραπεζικό λογαριασμό της Ομοσπονδί¬ 
ας η οποία συντάσσει τον προϋπολογισμό της σχολής και 
τον γνωστοποιεί στην επιτροπή διοίκησης της σχολής. 
Οι πληρωμές των δαπανών της σχολής γίνονται απάτην 
αρμόδια υπηρεσία της ομοσπονδίας, η οποία είναι και 
οικονομικά υπόλογος. 

3. Η σχολή λειτουργεί με την προϋπόθεση ότι ο ελά¬ 
χιστος αριθμός των σπουδαστών, κατά την έναρξη των 
μαθημάτων, είναι τουλάχιστον τριάντα (30) άτομα. Με 
αιτιολογημένη πρόταση της ομοσπονδίας μπορεί να 
λειτουργήσει σχολή και με μικρότερο αριθμό ο οποίος 
δεν μπορεί να είναι μικρότερος από είκοσι (20) άτομα 
συνολικά. 

4. Ανάλογα με τον αριθμό των υποψηφίων μπορούν 
σε κάθε σχολή να δημιουργούνται τμήματα με σκοπό 
την καλύτερη λειτουργία της σχολής και την επίτευξη 
των μαθησιακών στόχων. Τα τμήματα αυτά μπορούν να 
αφορούν το σύνολο των μαθημάτων ή μέρος αυτών και 
ιδιαίτερα του πρακτικού μέρους. Ο ανώτατος αριθμός 
του κάθε τμήματος για τα θεωρητικό μέρος είναι 70 άτο¬ 
μα και για το πρακτικό μέρος 50 άτομα. Σε περίπτωση 
που ο αριθμός των συμμετεχόντων δεν υπερβαίνει τους 
80, όσον αφορά το θεωρητικό μέρος, η υλοποίηση του 
μπορεί να γίνει ως ένα τμήμα. 

Άρθρο 6 

ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Οι γενικές προϋποθέσεις συμμετοχής στη σχολή προ¬ 
πονητών είναι: 

1. Να είναι υγιής και αρτιμελής σε βαθμό που δεν δη¬ 
μιουργεί πρόβλημα στη διδασκαλία του αθλήματος. 

2. Να έχει συμπληρώσει το 21ο έτος της ηλικίας του 
εντός του 2018 (έως 31.12.2018). 

3α. Να είχε ενεργό συμμετοχή ως αθλητήςΤοξοβολίας 
(με δελτίο αθλητή και συμμετοχή σε επίσημους αγώ¬ 
νες, ενταγμένους στο ετήσιο αγωνιστικό πρόγραμμα της 
ομοσπονδίας ή της ένωσης με βάση φύλλα αγώνων ή 
πινάκια αγώνων), σε αναγνωρισμένα αθλητικά σωματεία 
οποιοσδήποτε κατηγορίας για τουλάχιστον τρία (3) έτη 
την οποία βεβαιώνει η ομοσπονδία ή η ένωση. 

3β. Ειδικά, οι απόφοιτοι ΤΕΦΑΑ απαιτείται να έχουν 
ενεργό συμμετοχή ως αθλητές (με δελτίο αθλητή και 
συμμετοχή σε επίσημους αγώνες ενταγμένους στο 
ετήσιο αγωνιστικό πρόγραμμα της ομοσπονδίας ή της 
ένωσης με βάση φύλλα αγώνων ή πινάκια αγώνων), σε 
αναγνωρισμένα αθλητικά σωματεία οποιοσδήποτε κατη- 

γορίας για τουλάχιστον δύο (2) έτη, την οποία βεβαιώνει 
η ομοσπονδία. 

4. Απολυτήριο Λυκείου ή εξατάξιου Γυμνασίου ή άλλης 
ισότιμης Σχολής τουλάχιστον. 

Στη σχολή δεν γίνονται δεκτοί όσοι στο πρόσωπο των 
οποίων συντρέχουν τα κωλύματα που προβλέπονται από 
το άρθρο 3 του ν. 2725/1999 όπως ισχύει σήμερα. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης, το διευθυντή και 
τους γραμματείς πριν από την έναρξη λειτουργίας της 
σχολής. 

Σε κάθε περίπτωση δεν θα γίνονται δεκτοί να παρακο¬ 
λουθήσουν τη σχολή όσοι δεν πληρούν τις αναφερόμε- 
νες στην παρούσα απόφαση προϋποθέσεις. 

Δεν επιτρέπεται σε κάθε περίπτωση η συμμετοχή στη 
σχολή προπονητών υποψηφίου του οποίου ο έλεγχος 
του φακέλου των δικαιολογητικών δεν έχει ολοκληρω¬ 
θεί ή είναι υπό αίρεση. Δεν επιτρέπεται η προσκόμιση 
βεβαιώσεων και κάθε είδους δικαιολογητικών μετά τη 
λήξη της προθεσμίας και για οποιαδήποτε λόγο. 

Άρθρο 7 

ΥΠΟΧΡΕΩΣΕΙΣ ΣΠΟΥΔΑΣΤΩΝ 

ΧΟΡΗΓΗΣΗ ΔΙΠΛΩΜΑΤΟΣ 

1. Η φοίτηση και συμμετοχή των υποψηφίων που θα 
εισαχθούν στη σχολή, είναι υποχρεωτική σε όλα τα πρα¬ 
κτικά και τα θεωρητικά μαθήματα. 

2. Κάθε παράβαση των υποχρεώσεων των σπουδα¬ 
στών που παρακολουθούν τη σχολή, συνεπάγεται την 
επιβολή σχετικών κυρώσεων από το διευθυντή της. 

3. Οι συνολικές ώρες υποχρεωτικής παρακολούθησης 
των μαθημάτων της σχολής για κάθε υποψήφιο, δεν μπο¬ 
ρούν σε καμία περίπτωση να είναι λιγότερες του 95% 
των συνολικών ωρών διδασκαλίας. 

4. Δίπλωμα της σχολής προπονητών έχουν δικαίωμα 
να αποκτήσουν όσοι κατέχουν όλα τα απαραίτητα δικαι- 
ολογητικά και περάτωσαν με επιτυχία τις θεωρητικές και 
πρακτικές εξετάσεις. 

5. Τα Διπλώματα παραδίδονται στους επιτυχόντες από 
το αρμόδιο Τμήμα της ΓΓΑ. 

6. Τα διπλώματα εκδίδονται με δαπάνη της οικείας 
ομοσπονδίας και ελέγχονται από τη ΓΓΑ ως προς τη 
νομιμότητα. Το κάθε δίπλωμα για να θεωρείται έγκυρο 
φέρει σφραγίδα και αρίθμηση από τη ΓΓΑ. 

7. Ο τύπος των διπλωμάτων και τα όσα αναφέρονται 
σε αυτά είναι κοινός και σύμφωνος με πρότυπο που πα- 
ραδίδει το αρμόδιο τμήμα της ΓΓΑ. 

Άρθρο 8 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

Οι υποψήφιοι πρέπει να υποβάλλουν τα παρακάτω 
δικαιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο εξατάξιου Γυμνασίου ή Λυκείου ή άλλης 
ισότιμης Σχολής (με βάση τα όσα προβλέπονται από το 
Υπουργείο Παιδείας - βεβαίωση περί ισοτιμίας). 

4. Υπεύθυνη δήλωση (άρθρο 8 ν. 1599/1986) «περί 
μη άσκησης ποινικής δίωξης και περί μη παραπομπής 
σε ποινική δίκη». 


5. Φωτοτυπία αστυνομικής ταυτότητας (δύο όψεις) ή 
διαβατηρίου. 

6. Άλλα δικαιολογητικά που προβλέπονται στις προ¬ 
ϋποθέσεις συμμετοχής - γενικά και ειδικά προσόντα 
συμμετοχής: 

- Βεβαίωση αθλητικής εμπειρίας από την Ομοσπονδία 
ή άδεια άσκησης επαγγέλματος. 

7. ΓιαπτυχιούχουςΤΕΦΑΑ απαιτούνται: 

- Πτυχίο 

- Αναλυτικό πρόγραμμα σπουδών και αναλυτική βαθ¬ 
μολογία. 

8. Για απόφοιτους ΑΕΙ -ΤΕΙ απαιτούνται: 

- Πτυχίο. 

- Αναλυτικό πρόγραμμα σπουδών και αναλυτική βαθ¬ 
μολογία (για την περίπτωση 'μεπκροράς' μαθημάτων). 

(Σημείωση: ΓιαπτυχιούχουςΑΕΙ - ΤΕΙ δεν απαιτείται η 
προσκόμιση απολυτηρίου Λυκείου). 

Το Τμήμα Επαγγελμάτων Αθλητισμού και Σχολών 
Προπονητών της Γ.Γ.Α. θα αναζητήσει αυτεπάγγελτα την 
ποινική κατάσταση του υποψηφίου από την αρμόδια 
εισαγγελική αρχή. 

Η αίτηση με τα επισυναπτόμενα δικαιολογητικά (γίνο¬ 
νται δεκτά ευκρινή φωτοαντίγραφα), κατατίθενται τουλά¬ 
χιστον ΣΑΡΑΝΤΑ (40) ημέρες πριντην ημερομηνία έναρξης 
λειτουργίας της σχολής, στη Γενική Γραμματεία Αθλητι¬ 
σμού - Ανδρέα Παπανδρέου 37,Τ.Κ. 15180 ΜΑΡΟΥΣΙ. 

Άρθρο 9 

Κάθε θέμα που δεν προβλέπεται στην παρούσα από¬ 
φαση, ρυθμίζεται με απόφαση της επιτροπής διοίκησης 
της σχολής με αιτιολογημένη απόφαση. 

Η δαπάνη θα βαρύνει τον προϋπολογισμό της οικείας 
Ομοσπονδίας. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 11 Ιανουάριου 2018 

Με εντολή Υφυπουργού 

Ο Γενικός Γραμματέας Αθλητισμού 

ΙΟΥΛΙΟΣ ΣΥΝΑΔΙΝΟΣ 


Αριθμ. 584 _ (2) 

Σύσταση τριμελούς οργάνου για τη διαδικασία 
αξιολόγησης υποψηφίων του Ενιαίου Συστή¬ 
ματος Κινητικότητας, ως φορέα υποδοχής του 
Υπουργείου Τουρισμού. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

Α.Τις διατάξεις: 

1 .Του άρθρου 7 «Διαδικασία αξιολόγησης υποψηφίων 
από την υπηρεσία υποδοχής και έκδοση απόφασης» του 
ν. 4440/2016 (ΦΕΚ 224/Α'), όπως ισχύει. 

2. Του Κεφαλαίου Β' «Συλλογικά όργανα Διοίκησης» 
του ν. 2690/1999 (Α' 45) «Κύρωση του Κώδικα Διοικητι¬ 
κής Διαδικασίας και άλλες διατάξεις». 

3. Του ν. 3861/2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο διαδίκτυο, "Πρόγραμμα Διαύγεια" και άλλες 
διατάξεις», όπως τροποποιήθηκε και ισχύει. 

4. Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα όπως κυρώθηκε 
με το π.δ. 63/2005 (ΦΕΚ 98/Α722.4.2005). 

5. Του ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού» (Α' 187), 
όπως ισχύει. 

6. Της παρ. ιβ του άρθρου 5, του ν. 3469/2006 «Εθνικό 
Τυπογραφείο, Εφημερίς της Κυβερνήσεως και λοιπές 
διατάξεις» (ΦΕΚ 131 /Α'). 

7. Του π.δ. 123/2016 (Α' 208) «Ανασύσταση και μετο- 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού...». 

8. Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

9. Του π.δ. 127/2017 «Οργανισμός Υπουργείου Τουρι¬ 
σμού» (ΦΕΚ 157/Α720.10.2017). 

Β. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθώς το όργανο θα λειτουργεί εντός 
του κανονικού ωραρίου εργασίας ή σε χρόνο που καλύ¬ 
πτεται από υπερωριακή απασχόληση και δε θα καταβάλ¬ 
λεται καμία πρόσθετη αμοιβή ή αποζημίωση στα μέλη 
και το γραμματέα του, αποφασίζουμε: 

1. Συστήνουμε τριμελές όργανο για τη διαδικασία 
αξιολόγησης των υποψηφίων του Ενιαίου Συστήματος 
Κινητικότητας (Ε.Σ.Κ.) του άρθρου 7 του ν. 4440/2016 
του Υπουργείου Τουρισμού, ως ακολούθως: 

α)Τον Προϊστάμενο ΓενικήςΔιεύθυνσηςπου ανήκει η 
εκάστοτε προκηρυσσόμενη θέση με αναπληρωτή του, 
Προϊστάμενο Γενικής Διεύθυνσης του Υπουργείου Του¬ 
ρισμού. 

β)Τον Προϊστάμενο Διεύθυνσης που ανήκει η προκη¬ 
ρυσσόμενη θέση με τον αναπληρωτή του Προϊστάμενο 
Διεύθυνσης του Υπουργείου Τουρισμού. 

γ) Τον Προϊστάμενο Διεύθυνσης Διοικητικού, αρμό¬ 
διο για θέματα προσωπικού της υπηρεσίας υποδοχής με 
αναπληρωτή του, Προϊστάμενο Διεύθυνσηςτου Υπουρ¬ 
γείου Τουρισμού. 

Εάν η προς κάλυψη θέση ανήκει στην αρμόδια για θέ¬ 
ματα προσωπικού Διεύθυνση, τότε στο τριμελές όργανο 
αξιολόγησης, μετέχει ο αναπληρωτής του προϊσταμένου 
της Διεύθυνσης Διοικητικού. 

2. Στο τριμελές όργανο παρίσταται με συμβουλευτικό 
ρόλο ο Προϊστάμενος του τμήματος στο οποίο ανήκει 
η εκάστοτε προκυρησσόμενη θέση. Επίσης, στο παρόν 
όργανο παρίσταται ως παρατηρητής εκπρόσωπος του 
οικείου συλλόγου των εργαζομένων. 

3. Γραμματέας του οργάνου και αναπληρωτής του ορί¬ 
ζεται υπάλληλος της κεντρικής υπηρεσίας του φορέα 
υποδοχής. 

4. Για την αξιολόγηση των υποψηφίων λαμβάνεται 
υπόψη η συνάφεια των τυπικών και ουσιαστικών προ¬ 
σόντων τους με την προκηρυσσόμενη θέση, οι εκθέσεις 
αξιολόγησης, η εμπειρία στην άσκηση αντίστοιχων καθη¬ 


κόντων και κάθε στοιχείο από το προσωπικό μητρώο του 
υπαλλήλου που καταδεικνύει την καταλληλότητα για τη 
συγκεκριμένη θέση. Για την πληρέστερη αξιολόγηση των 
υποψηφίων για τις προκηρυσσόμενες θέσεις κλάδων / ει¬ 
δικοτήτων ΠΕ καιΤΕ κατηγοριών διενεργείται συνέντευξη 
μεταξύ των τριών (3) επικρατέστερων. Συνέντευξη δύνα- 
ται να διενεργείται και για θέσεις κλάδων / ειδικοτήτων 
ΔΕ και ΥΕ κατηγοριών. Το πρακτικό επιλογής είναι ειδικά 
αιτιολογημένο, περιλαμβάνει συγκριτική αξιολόγηση των 
υποψηφίων και εισήγηση για τον υποψήφιο που πληροί 
τα απαιτούμενα τυπικά και ουσιαστικά προσόντα για την 
προκηρυσσόμενη θέση, καθώς και καθορισμό τουλάχι¬ 
στον τριών (3) επιλαχόντων, εφόσον υπάρχουν. 

5. Μετά την ολοκλήρωση της διαδικασίας αξιολόγησης 
η υπηρεσία υποδοχής ενημερώνει εντός τριών (3) ημε¬ 
ρών τον επιλεγέντα υπάλληλο, καθώς και την υπηρεσία 
προέλευσής του. Η πράξη μετάταξης ή απόσπασης εκδί- 
δεται από το αρμόδιο προς διορισμό όργανο της υπηρε¬ 
σίας υποδοχής εντός των οριζόμενων στην παράγραφο 
3 του άρθρου 6 προθεσμιών και κοινοποιείται αμέσως 
στην υπηρεσία προέλευσης του υπαλλήλου, καθώς και 
στον ίδιο, ο οποίος υποχρεούται να αναλάβει υπηρεσία 
στη νέα του θέση το αργότερο εντός ενός (1) μηνός από 
την ως άνω κοινοποίηση. Σε περίπτωση απόσπασης ή 
μετάταξης υπαλλήλου από ΚΕΠ η προθεσμία ανάληψης 
υπηρεσίας είναι δύο (2) μήνες από την κοινοποίηση, δι¬ 
άστημα εντός του οποίου ο οικείος Δήμαρχος μεριμνά 
για την κάλυψη της κενωθείσας θέσης, προκειμένου να 
μην μειωθεί ο αριθμός των υπηρετούντων υπαλλήλων. 

6. Η πράξη απόσπασης ή μετάταξης υπαλλήλου, για 
αποδεδειγμένα ιδιαίτερα σοβαρούς λόγους υγείας, 
εκδίδεται από το αρμόδιο προς διορισμό όργανο της 
υπηρεσίας υποδοχής, κατόπιν γνωμοδότησης της Κε¬ 
ντρικής Επιτροπής Κινητικότητας, η οποία αποφαίνεται 
για τα σχετικά αιτήματα και κατανέμει τους υπαλλήλους 
σε θέσεις αντίστοιχες των τυπικών και ουσιαστικών προ¬ 
σόντων τους, λαμβάνοντας υπόψη τις υπηρεσιακές ανά¬ 
γκες των φορέων. 

7. Η θητεία του οργάνου λήγει μετά το πέρας του έρ¬ 
γου του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2018 

Η Υπουργός 

ΕΛΕΝΑ ΚΟΥΝΤΟΥΡΑ 


Αριθμ. 615 _ (3) 

Έγκριση υπερωριακής απασχόλησης για το έτος 
2018 υπαλλήλων του Φορέα Διαχείρισης Εθνικού 
Πάρκου Δέλτα Έβρου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΦΟΡΕΑ ΔΙΑΧΕΙΡΙΣΗΣ 
ΕΘΝΙΚΟΥ ΠΑΡΚΟΥ ΔΕΛΤΑ ΕΒΡΟΥ 

Έχοντας υπόψη: 

1. Τις διατάξεις του άρθρου 20 του ν. 4354/2015 «Δια- 

χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» (ΦΕΚ Α' 176). 

2. Τις διατάξεις του άρθρου 8 του ν. 4109/2013 «Κατάρ¬ 
γηση και συγχώνευση νομικών προσώπων του Δημοσίου 
και του ευρύτερου δημοσίου τομέα - Σύσταση Γενικής 
Γραμματείας για το συντονισμό του κυβερνητικού έργου 
και άλλες διατάξεις» (ΦΕΚ Α' 16), όπως τροποποιήθηκε 
και ισχύει. 

3. Την υπ' αριθμ. 18107/22.5.2005 απόφαση του 
Υπουργού ΠΕΧΩΔΕ «Κανονισμός λειτουργίας Υπηρε¬ 
σιών και Προσωπικού του Φορέα Διαχείρισης Εθνικού 
Πάρκου Δέλτα Έβρου» (ΦΕΚ Β' 843), και ιδίως το άρ. 29 
παρ. 2 αυτού. 

4. Την υπ'αριθμ. 98/28.12.2017 απόφαση του Διοικητι¬ 
κού Συμβουλίου του Φορέα Διαχείρισης Εθνικού Πάρκου 
Δέλτα Έβρου. 


5. Το γεγονός ότι το ύψος της προκαλούμενης, από 
την απόφαση αυτή, δαπάνης, για το έτος 2018, προβλέ- 
πεται να ανέλθει στο ποσό των 6.960,00 ευρώ περίπου 
και θα καλυφθεί από τον προϋπολογισμό του Φορέα 
Διαχείρισης Εθνικού Πάρκου Δέλτα Έβρου προτείνει την 
έγκριση απασχόλησης του προσωπικού για την κάλυψη 
των παραπάνω αναγκών του Φορέα Διαχείρισης, απο¬ 
φασίζουμε: 

Α. Εγκρίνεται η υπερωριακή απασχόληση με αμοιβή τις 
Κυριακές και εξαιρέσιμες ημέρες ή κατά τις νυχτερινές 
ώρες, προς συμπλήρωση και καθ' υπέρβαση της υποχρε¬ 
ωτικής εβδομαδιαίας εργασίας για τους υπαλλήλους του 
Φορέα Διαχείρισης Εθνικού Πάρκου Δέλτα Έβρου για το 
έτος 2018, για το χρονικό διάστημα μέχρι 31.12.2018 

I. Αναλυτικά οι ώρες ανά τομέα απασχόλησης, του Φο¬ 
ρέα Διαχείρισης Εθνικού Πάρκου Δέλτα Έβρου, για το 
χρονικό διάστημα μέχρι 31.12.2018, προς συμπλήρωση 
της υποχρεωτικής εβδομαδιαίας εργασίας είναι: 


α. Κατά τις Κυριακές και εξαιρέσιμες ημέρες: 


ΟΡΓΑΝΙΚΗ ΜΟΝΑΔΑ 

ΑΡΙΘΜΟΣ 

ΥΠΑΛΛΗΛΩΝ 

ΩΡΕΣ ΑΝΑ ΤΜΗΜΑ 

ΑΝΑ ΕΞΑΜΗΝΟ 

Τμήμα Επόπτευσης, φύλαξης και εφαρμογών διαχείρισης 

6 

256 

Τμήμα πληροφόρησης, δημοσιότητας και εκπαίδευσης 

6 

512 


Η ως άνω απασχόληση προκύπτει ως αναγκαιότητα για τους παρακάτω λόγους: 

Οι ώρες εργασίας του παραπάνω πίνακα προκύπτουν από την απασχόληση 2 υπαλλήλων (κάθε ημέρα) σε 8ωρη 
βάση για σκοπούς επόπτευσης και φύλαξης της προστατευόμενης περιοχής για 32 ημέρες (Κυριακές και εξαιρέσιμες) 
του έτους 2018 (συνολικά οι υπάλληλοι της μονάδας είναι έξι), δεδομένου ότι οι ανάγκες επόπτευσης της περιοχής 
ισχύουν για 365 ημέρες το χρόνο τόσο για την παράνομη θήρευση και αλιεία και είναι ιδιαίτερα αυξημένες κατά 
τις εξαιρέσιμες ημέρες και τις Κυριακές. Επιπλέον, το Κέντρο Πληροφόρησης Δέλτα Έβρου λειτουργεί καθημερινά, 
365 ημέρες το χρόνο, καθ' όλη τη διάρκεια του έτους με σκοπό να παρέχει πληροφόρηση στους επισκέπτες του 
υγροτόπου και να συνοδεύει ομάδες επισκεπτών και μαθητών στην προστατευόμενη περιοχή. Για να καλυφθεί η 
παραπάνω ανάγκη χρειάζεται η απασχόληση 2 υπαλλήλων σε 8ωρη βάση για 64 ημέρες (Κυριακές και εξαιρέσιμες) 
του έτους 2018 (συνολικά οι υπάλληλοι της μονάδας είναι έξι). 

II. Αναλυτικά οι ώρες ανά τομέα απασχόλησης, του Φορέα Διαχείρισης Εθνικού Πάρκου Δέλτα Έβρου, για το χρο¬ 
νικό διάστημα μέχρι 31.12.2018, πέρα από τις ώρες της υποχρεωτικής εβδομαδιαίας εργασίας (καθ' υπέρβαση) και 
μέχρι 96 ώρες για κάθε υπάλληλο το εξάμηνο είναι: 


α. Υπερωριακή απασχόληση: 


ΟΡΓΑΝΙΚΗ ΜΟΝΑΔΑ 

ΑΡΙΘΜΟΣ 

ΥΠΑΛΛΗΛΩΝ 

ΩΡΕΣ ΑΝΑ ΤΜΗΜΑ 

ΑΝΑ ΕΞΑΜΗΝΟ 

Καθημερινές 

Κυριακές και 
εξαιρέσιμες ημέρες 

Τμήμα προστασίας και Διαχείρισης 

3 

27 

9 

Τμήμα Επόπτευσης, φύλαξης και εφαρμογών διαχείρισης 

6 

54 

18 

Τμήμα πληροφόρησης, δημοσιότητας και εκπαίδευσης 

6 

27 

9 


Η ως άνω υπερωριακή απασχόληση εγκρίνεται για τους παρακάτω λόγους: 

1) Ο Φορέας Διαχείρισης υλοποιεί πρόγραμμα παρακολούθησης περιβαλλοντικών παραμέτρων, αλλά και πρό¬ 
γραμμα επιστημονικής παρακολούθησης με αποτέλεσμα λόγω έκτακτων συνθηκών (π.χ. παγετός, αναπαραγωγή) 
να υπάρχει αυξημένη ανάγκη παρουσίας του προσωπικού στον υγροβιότοπο. 

2) Οι ανάγκες φύλαξης της προστατευόμενης περιοχής πέρα των προγραμματισμένων περιπολιών, πολλές φο¬ 
ρές απαιτεί την άμεση παρέμβαση των υπαλλήλων του Φορέα Διαχείρισης (όπως π.χ. σε περιπτώσεις πυρκαγιάς, 
ρύπανσης) καθ' υπέρβαση του προγραμματισμένου ωραρίου του Φορέα Διαχείρισης. 

3) Ο Φορέας Διαχείρισης υλοποιεί πρόγραμμα ενημέρωσης - ευαισθητοποίησης που περιλαμβάνει συνοδείες 
ομάδων επισκεπτών στον υγροβιότοπο, ημερίδες και εκδηλώσεις για το κοινό, εκπαιδευτικά προγράμματα, δράσεις 
οι οποίες πολλές φορές είναι εκτός εργάσιμων ημερών ή καθ' υπέρβαση της εβδομαδιαίας εργασίας. 

β. Υπερωριακή απασχόληση κατά τις νυχτερινές ώρες: 


ΟΡΓΑΝΙΚΗ ΜΟΝΑΔΑ 

ΑΡΙΘΜΟΣ 

ΥΠΑΛΛΗΛΩΝ 

ΩΡΕΣ ΑΝΑ ΤΜΗΜΑ 

ΑΝΑ ΕΞΑΜΗΝΟ 

Καθημερινές 

Κυριακές και 
εξαιρέσιμες ημέρες 

Τμήμα Επόπτευσης, φύλαξης και εφαρμογών διαχείρισης 

6 

36 

36 


Η ως άνω υπερωριακή απασχόληση εγκρίνεται για τους παρακάτω λόγους: 

Αναλυτικότερα, οι ώρες νυχτερινής απασχόλησης του παραπάνω πίνακα προκύπτουν από την απασχόληση 6 
υπαλλήλων επί 3ώρουτόσο σε 4 καθημερινές ημέρες, όσο και σε 4 Κυριακές ή εξαιρέσιμες ημέρες του έτους 2018. 
Η ανάγκη αυτή υπάρχει, όπως προαναφέρθηκε, δεδομένης της ανάγκης διεξαγωγής περιπολιών στην προστατευ- 
όμενη περιοχή για την αποτροπή παράνομων δραστηριοτήτων κατά τη διάρκεια της νύχτας. 

Β. Η ισχύς της παρούσας ισχύει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τραϊανούπολη, 22 Δεκεμβρίου 2017 
Ο Πρόεδρος του Δ.Σ. 

ΑΝΔΡΕΑΣ ΑΘΑΝΑΣΙΑΔΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 

